***A Million Ways to Die in the West*** er en amerikansk westernkomedie fra 2014. Filmen er skrevet, regissert og produsert av Seth MacFarlane, som også spiller hovedrollen. Historien tar plass i Arizona i 1882. Når en feig gårdsbruker faller for den mystiske nye kvinnen i byen, testes hans nyfunnede mot når mannen hennes, en beryktet revolvermann, kommer til byen. Charlize Theron, Amanda Seyfried, Liam Neeson, Giovanni Ribisi og Neil Patrick Harris spiller også i filmen.

Filmen hadde premiere 30. mai 2014 i Norge.

Handling
--------

I 1882, i byen Old Stump, Arizona bor den sjenerte sauebonden Albert Starks. Men kjæresten Louise slår opp med ham, etter at han nektet å forsvare seg i en duell. Han forbereder seg deretter på å migrere til San Francisco, i håp om å få en bedre tilværelse i storbyen. I mellomtiden dreper den beryktede fredløse Clinch Leatherwood en gammel prospektør, bare på grunn av en enkelt klump med gull. Han beordrer sin nestkommanderende, Lewis, om å eskortere hans kone Anna til Old Stump, Arizona samtidig som Clinch skal fortsette den kriminelle virksomheten deres.

Lewis og Anna kommer til Old Stump under dekke av å være to søsken, som har til hensikt å bygge en gård sammen. Men Lewis blir arrestert kort tid senere, etter å ha skutt pastorens sønn. Under slagsmålet klarer Albert å redde Anna fra å bli drept, og de to blir snart nære venner. De deltar på en fylkesmesse hvor Louises nye kjæreste, den arrogante Foy, utfordrer Albert til en skyte-konkurranse. Albert taper, men Anna går inn på hans vegne og beseirer Foy. Foy ydmyker deretter Albert offentlig, som impulsivt utfordrer Foy til en duell om en ukes tid - i håp om å vinne tilbake Louise. Anna bruker deretter den neste uken på å lære Albert å skyte bedre.

Etter å ha brutt ut av fengselet og myrdet sheriffen, observerer Lewis at Albert og Anna kysser hverandre. Han returnerer snart til Clinch, og rapporterer det han har sett. På dagen for duellen kommer Foy for sent, fordi han hadde diaré på grunn av et avføringsmiddel han uvitende hadde drukket. Albert, som har bestemt at Louise ikke er verdt å slåss for, taper uansett konkurransen deres. Han trekker seg deretter tilbake til salongen, men Clinch kommer og avslører at Anna er hans egen kone. Han truer med å drepe flere mennesker i den lille byen med mindre konas nye kjæreste aksepterer en duell mot ham dagen etter. Senere blir Anna konfrontert av Clinch, og krever at hun skal avsløre Alberts navn og hvor han befinner seg - ellers kommer Clinch til å drepe henne. Før han forsøker å voldta henne, slår hun ham bevisstløs med en stein og kommer seg unna.

Anna vender snart tilbake til Alberts gård for å advare ham om Clinch, men han er irritert fordi hun hadde løyet for ham - og aldri nevnt at hun allerede var gift med en annen mann. Clinch, etter å ha gjenvunnet bevisstheten, sporer opp Anna til gården. Men Albert og Anna kommer seg unna. Men når Albert flykter, blir han tatt til fange av en stamme med apache-indianere - og de truer med å brenne ham levende. Men Apachene skåner ham, etter at han avslører at han kan snakke språket deres. Men Albert innser at han har blitt forelsket i Anna. Albert vender derfor tilbake til Old Stump, for å konfrontere Clinch en gang for alle.

Rolleliste
----------

* Seth MacFarlane som Albert Sparks
* Charlize Theron som Anna
* Amanda Seyfried som Louise
* Liam Neeson som Clinch
* Giovanni Ribisi som Edward
* Neil Patrick Harris som Foy
* Sarah Silverman som Ruth
* Christopher Hagen som George Stark
* Wes Studi som Cochise
* Matt Clark som Old Prospector
* Evan Jones som Lewis
* Aaron McPherson som Ben
* Renx Linn som Sheriff/forteller
* Brett Rickaby som Charlie Blanche
* Alex Borstein som Millie
* Ralph Garman som Dan
* John Aylward som Pastor Wilson
* Jay Patterson som Doctor Harper
* Amick Byram som Marcus Thornton
* Dennis Haskins som Snake Oil Salesman
* Christopher Lloyd som Doc Brown
* Gilbert Gottfried som Abraham Lincoln
* Ewan McGregor som Cowboy at Fair
* John Michael Higgins som Dandy #1
* Julius Sharpe som Dandy #2
* Jamie Foxx som Gunman at Fair in Final Scene (ukredittert)
* Ryan Reynolds som Man Killed by Clinch in Bar (ukredittert)
* Patrick Stewart som Dream Voice (ukredittert)

Eksterne lenker
---------------

* Offisielt nettsted Rediger på Wikidata

* (en) A Million Ways to Die in the West – kategori av bilder, video eller lyd på Commons Rediger på Wikidata
* (en) *A Million Ways to Die in the West* på Internet Movie Database Rediger på Wikidata

* (sv) *A Million Ways to Die in the West* i Svensk Filmdatabas Rediger på Wikidata

* (da) *A Million Ways to Die in the West* i Danmark Nationale Filminstitut Rediger på Wikidata

* (en) *A Million Ways to Die in the West* på AllMovie Rediger på Wikidata

* (fr) *A Million Ways to Die in the West* på Allociné Rediger på Wikidata

* (nl) *A Million Ways to Die in the West* på MovieMeter Rediger på Wikidata

* (en) *A Million Ways to Die in the West* på Rotten Tomatoes Rediger på Wikidata

* (en) *A Million Ways to Die in the West* på Metacritic Rediger på Wikidata

* (en) *A Million Ways to Die in the West* på Box Office Mojo Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNE **·** BBC Things **·** MusicBrainz
 |